શહેરની મોટા ભાગની સોસાયટીઓમાં શેરી ગરબાઓએ પણ ધૂમ મચાવી હતી.નવલી નવરાત્રિ શરૂ થતાં દિવ્ય ભાસ્કર, દૈનિક ભાસ્કર અને divyabhaskar.comના સથવારે વીઆર ખાતે યોજાયેલી નવરાત્રિમાં ખેલૈયાઓ મન મુકીને નાચ્યા હતા. ગુરુવારે હસ્ત નક્ષત્રમાં માતાજીના મંદિરોમાં નવરાત્રિ શરૂ થઇ હતી. જેની સાથે મેડીના સૂરે ખેલૈયાઓ થનગની ઉઠ્યા હતા. નવરાત્રિના પહેલા દિવસે ભીડ જોવા મળતી ન હતી. પરંતુ ગુરુવારે મોડી રાત સુધી ખેલૈયાઓ મસ્તીથી ઝૂમી ઉઠ્યા હતા. દસ દિવસ સુધીના ચાલનારા તહેવારના પહેલા દિવસે વરસાદ નડ્યો ન હતો.